PATVIRTINTA

Varėnos r. Marcinkonių pagrindinės mokyklos

direktoriaus 2018 m. rugpjūčio 31 d.

įsakymu Nr. V-36

**MARCINKONIŲ PAGRINDINĖS MOKYKLOS 2018–2019 MOKSLO METŲ PRADINIO IR PAGRINDINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. Marcinkonių pagrindinės mokyklos2018–2019 mokslo metų ugdymo planas reglamentuoja pradinio, pagrindinio, specialiųjų ugdymo(si) poreikių mokiniams pritaikytų programų bei neformaliojo vaikų švietimo programų įgyvendinimą mokykloje.

2. Mokyklos 2018–2019 mokslo metų ugdymo planas (toliau – Mokyklos ugdymo planas) sudarytas vadovaujantis 2017–2018 ir 2018–2019 mokslo metų pradinio ugdymo programos bendruoju ugdymo planu, patvirtintu Lietuvos Respublikos švietimo ir mokslo ministro 2017 m. birželio 2 d. įsakymu Nr. V-446, 2017–2018 ir 2018–2019 mokslo metų pagrindinio ir vidurinio ugdymo programų bendruoju ugdymo planu, patvirtintu Lietuvos Respublikos švietimo ir mokslo ministro 2017 m. birželio 2 d. įsakymu Nr. V-442 (toliau – Bendrieji ugdymo planai), Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, pradinį, pagrindinį ugdymą, neformalųjį vaikų švietimą ir mokyklos veiklą reglamentuojančiais teisės aktais.

2.1. mokyklos ugdymo planą rengė darbo grupė, patvirtinta direktoriaus 2018 m. birželio 5 d. įsakymu Nr. V-25. Į mokyklos ugdymo plano rengimą bendradarbiavimo pagrindais įtraukti mokytojai, mokiniai, tėvai (globėjai, rūpintojai);

2.2. 2018–2019 m. m. ugdymo plano tikslas ir uždaviniai – vadovaujantis pradinio ir pagrindinio ugdymo Bendrosiomis programomis, ugdymo procesą planuoti ir organizuoti taip, kad kiekvienas mokinys pagal savo išgales pasiektų kuo geresnį mokymosi rezultatą, patirtų sėkmę ir įgytų reikalingų kompetencijų (žinių, gebėjimų, nuostatų):

2.2.1. individualizuoti ir diferencijuoti ugdymo turinį, jį pritaikant pagal kiekvieno mokinio galias ir gebėjimus;

2.2.2. tikslingai planuoti ir organizuoti ugdymą optimizuojant mokymosi krūvius;

3. 2018-2019 mokslo metų ugdymo plane vartojamos sąvokos:

**Dalyko modulis** – apibrėžta, savarankiška ir kryptinga ugdymo programos dalis.

**Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

**Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

**Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais.

**Pamoka** – pagrindinė nustatytos trukmės nepertraukiamo mokymosi organizavimo forma.

**Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

**Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

Kitos Bendruosiuose ugdymo planuose vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**PIRMASIS SKIRSNIS**

**MOKSLO METŲ TRUKMĖ UGDYMO PROCESO ORGANIZAVIMAS**

4. Ugdymo proceso organizavimo trukmė 1–4 ir 6–10 klasėse:

4.1. 2018–2019 mokslo metai prasideda 2018 metų rugsėjo 3 d., baigiasi 2019 metų rugpjūčio 31 d.;

4.2. Ugdymo proceso trukmė 1-4 klasių mokiniams 175 ugdymo dienos, o 6-10 klasių mokiniams 185 ugdymo dienos;

4.3. ugdymo proceso įgyvendinimas:

|  |  |  |
| --- | --- | --- |
| Klasė | Ugdymo proceso pabaiga | Ugdymo proceso trukmė savaitėmis |
| 1–4 | 2019-06-07 | 35 |
| 6–10 | 2019-06-21 | 37 |

4.4. pagrindinė ugdymo proceso organizavimo forma – pamoka;

4.5. mokykla dirba 5 dienas per savaitę, pamokos pradedamos 8.30 val.;

4.6. ugdymo procesas pagal pradinio, pagrindinio ugdymo programas skirstomas pusmečiais. Nustatyta tokia pusmečių trukmė:

pirmasis pusmetis: 1–10 kl. – 2018 m. rugsėjo 1 d. – 2019 m. sausio 31 d.;

antrasis pusmetis: 1–4 kl. – 2019 m. vasario 1 d. – 2018 m. birželio 7 d.;

6–10 kl. – 2019 m. vasario 1 d. – 201 m. birželio 21 d.;

4.7. mokinių atostogų trukmė:

|  |  |  |
| --- | --- | --- |
| Atostogos | Prasideda | Baigiasi |
| Rudens 1–10 kl. | 2018-10-29 | 2018-11-02 |
| Žiemos (Kalėdų) 1–10 kl. | 2018-12-27 | 2019-01-02 |
| Žiemos 1–10 kl. | 2019-02-18 | 2019-02-22 |
| Pavasario (Velykų) 1–10 kl. | 2019-04-23 | 2019-04-26 |
| Vasaros 1–4 kl. | 2019-06-08 | 2019-08-31 |
| 6–10 kl. | 2018-06-22 | 2019-08-31 |

4.8. Mokyklos tarybos sprendimu 10 ugdymo dienų mokykla dirbs 2018-2019 m ugdymo proceso metu 1-4 klasės gegužės 20-31 dienomis, o 6-10 klasės birželio 3 – 14 dienomis, kitas 5 ugdymo dienas Varėnos rajono savivaldybės administracijos direktoriaus įsakymu mokykloje 1-4 klasės dirbs 2019 m. birželio 3-7 dienomis, o 6-10 klasės birželio 17-21 dienomis;

4.9. mokyklos direktorius, esant aplinkybėms, keliančioms pavojų mokinių sveikatai ir gyvybei ar paskelbus ekstremaliąją padėtį, priima sprendimus dėl ugdymo proceso koregavimo. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Mokyklos direktorius apie priimtus sprendimus dėl ugdymo proceso koregavimo informuoja Varėnos rajono savivaldybę ar jos įgaliotą asmenį;

4.10. jei oro temperatūra – 20**°C** šalčio ar žemesnė, į mokyklą gali nevykti 1–5 klasių mokiniai, esant 25**°C** šalčio ar žemesnei temperatūrai – ir kitų klasių mokiniai. Ugdymo procesas, atvykusiems į mokyklą mokiniams, vykdomas. Mokiniams, neatvykusiems į mokyklą, mokymuisi reikalinga informacija skelbiama mokyklos internetinėje svetainėje ir elektoriniame dienyne. Šios dienos įskaičiuojamos į ugdymo dienų skaičių.

**ANTRASIS SKIRSNIS**

**MOKYKLOS UGDYMO TURINIO ĮGYVENDINIMAS. MOKYKLOS UGDYMO PLANO RENGIMAS**

5. Mokyklos ugdymo turinys formuojamas pagal mokyklos tikslus, konkrečius mokinių ugdymo(si) poreikius ir įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau–Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau–Pagrindinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau–Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas) ir kt.

6. Mokykloje vykdomoms ugdymo programoms įgyvendinti rengiamas mokyklos ugdymo planas. Mokyklos ugdymo planas–tai ugdymo turinio įgyvendinimo, vadovaujantis mokyklos susitarimais, bendrųjų ugdymo planų bendrosiomis nuostatomis ir bendrąjį ugdymą reglamentuojančiais kitais teisės aktais, aprašas. Mokyklos ugdymo plane, atsižvelgiant į mokyklos kontekstą, pateikiami konkretūs ugdymo proceso organizavimo sprendimai Pradinio ir Pagrindinio ugdymo programoms įgyvendinti.

7. Mokyklos vadovo 2018-06-05 įsakymu Nr. V-25 sudaryta darbo grupė parengė mokyklos ugdymo planą. Grupės darbui vadovavo mokyklos direktorius. Mokyklos ugdymo planas parengtas, vadovaujantis demokratiškumo, subsidiarumo, prieinamumo, bendradarbiavimo principais.

8. Mokyklos ugdymo planas parengtas vieneriems mokslo metams.

9. Formuojant mokyklos ugdymo turinį ir rengiant mokyklos ugdymo planą remiamasi švietimo stebėsenos, mokinių pasiekimų ir pažangos vertinimo ugdymo procese informacija, pasiekimų tyrimų, mokyklos veiklos įsivertinimo ir išorinio vertinimo duomenimis.

10. Mokykloje yra susitarta dėl ugdymo plano turinio, struktūros ir formos. Ugdymo turinys mokykloje planuojamas Bendrųjų ugdymo planų 5.2.2 punkte nurodytam mokymosi dienų skaičiui ir remiantis Bendruosiuose ugdymo planuose 124 punkte nurodytu dalyko programai skiriamų valandų (pamokų) skaičiumi.

11. Ugdymo procesas mokykloje organizuojamas pamokų forma. Pamokos trukmė – 1 klasei 35 min., 2-10 klasėms 45 min. Be to mokiniams sudaromos sąlygos mokytis aktyviai, įvairiose aplinkose ir praktiškai veikiant.

12. Rengiant mokyklos ugdymo planą mokytojų taryboje (2018 m. rugpjūčio 31 d. protokolas Nr. 4) buvo susitarta dėl:

12.1. bendrų kalbos ugdymo reikalavimų rašto darbams mokykloje;

12.2. skaitymo, rašymo, kalbėjimo, skaičiavimo ir skaitmeninių gebėjimų ugdymo per visų dalykų pamokas, įgyvendinant pagrindinio ugdymo programos pirmąją dalį;

12.3. mokinio pasiekimų ir pažangos vertinimo formų ir laikotarpių;

12.4. mokinių, kurie nepasiekia bendrųjų programų patenkinamo lygio pasiekimų (toliau – žemi pasiekimai) nustatymo būdų, numatomų mokymosi pagalbos priemonių ir priemonių mokinių pasiekimams gerinti;

12.5. socialinės**-**pilietinės veiklos organizavimo mokantis pagal pagrindinio ugdymo programą;

12.6. dalykų mokymuisi skiriamų pamokų maksimalaus skaičiaus konkrečioje klasėje;

12.7. ugdymo turinio planavimo ir įgyvendinimo stebėsenos planuojant, vertinant ir reflektuojant ugdymo procesą;

12.8. ugdymo turinio integravimo nuostatų: kokias papildomas programas ir kokiu būdu numatoma integruoti į mokyklos ugdymo turinį;

12.9. nuoseklių ir ilgalaikių socialines emocines kompetencijas ugdančių prevencinių ,,Savu keliu“ ir ,,Savižudybių prevencijos“ programų įgyvendinimo;

12.10. alkoholio, tabako ir kitų psichiką veikiančių medžiagų vartojimo programos integravimo š mokomuosius dalykus (dorinis ugdymas , biologija, gamta ir žmogus, chemija, klasės valandėlės;

**ALKOHOLIO, TABAKO IR KITŲ PSICHIKĄ VEIKIANČIŲ MEDŽIAGŲ VARTOJIMO PREVENCIJOS PROGRAMOS INTEGRAVIMAS Į 6-10 KLASIŲ UGDYMO TURINĮ**

Lentelė Nr.1

|  |  |  |  |
| --- | --- | --- | --- |
| Klasė | Val .sk. per mokslo metus | Dalykas | Temos |
| 6 | 6 | Lietuvių kalbos, gamtos ir žmogaus, etikos, dailės, kūno kultūros pamokos;  klasių valandėlės. | Ar rūkymas yra įvaizdžio dalis ?  Draudimai pirkti ir vartoti alkoholį, tabaką, toksines medžiagas.  Aktyvus ir pasyvus rūkymas.  Reklamos įtaka. Trumpalaikiai ir ilgalaikiai alkoholio poveikio padariniai. |
| 7 | 6 | Lietuvių kalbos, biologijos, istorijos, užsienio kalbų, etikos, dailės, kūno kultūros pamokos;  klasių valandėlės. | Mano poreikiai ir kitų teisės  Paauglių ir jų tėvų atsakomybė už psichiką veikiančių medžiagų vartojimą  Vyskupo A. Valančiaus blaivystės idėjų raida  Ankstyvojo nėštumo pasekmės  Tabako žala paauglio sveikatai ir asmenybei  Elgesio pokyčiai patiriant įvairaus laipsnio apsvaigimą |
| 8 | 6 | Lietuvių kalbos, biologijos, istorijos, užsienio kalbų, etikos, dailės, kūno kultūros pamokos;  klasių valandėlės. | Konfliktai ir nelaimingi atsitikimai kaip alkoholio vartojimo pasekmė  Aktyvus ir pasyvus rūkymas  Pagalba vartojantiems toksines medžiagas  Alkoholio reklamos tikslai ir pateikimo metodai  Priklausomybės nuo toksinių medžiagų atsiradimas  Pavojai alkoholinius gėrimus maišant su kitomis psichiką veikiančiomis medžiagomis |
| 9 | 9 | Lietuvių kalbos, biologijos, istorijos, pilietiškumo pagrindų,užsienio kalbų, etikos, dailės, kūno kultūros pamokos;  klasių valandėlės. | Priklausomybė nuo tabako ir pagalbos rūkančiajam būdai. Alkoholio vartojimo pasekmės fizinei ir psichinei sveikatai. Įvairūs pagalbos būdai šeimos nariams, turintiems problemų dėl alkoholio vartojimo. Narkotikų legalizavimo judėjimas ir grėsmės. Psichiką veikiančių medžiagų kontrolės ir prevencijos patirtis Lietuvoje ir pasaulyje. |
| 10 | 9 | Lietuvių kalbos, biologijos, istorijos, pilietiškumo pagrindų, užsienio kalbų, etikos, dailės, kūno kultūros pamokos;  klasių valandėlės. | Narkotikų pasiūla ir paklausa. Laisvalaikis be žalingų įpročių. Psichiką veikiančių medžiagų vartojimo pasekmės fizinei ir psichinei sveikatai. Priklausomybės rizikos veiksniai. Pagalbos būdai vartojantiems psichiką veikiančias medžiagas. Įstatymai, susiję su psichiką veikiančių medžiagų apyvarta. Neteisėta veikla, susijusi su alkoholio gamyba, prekyba ir vartojimu. |

12.11. pažintinės ir kultūrinės, meninės, sportinės, projektinės veiklos organizavimo (dermės su bendrosiomis programomis užtikrinimas, organizavimo laikas ir kt.);

**PAŽINTINĖ, KULTŪRINĖ, MENINĖ, KŪRYBINĖ VEIKLA**

Lentelė Nr.2

|  |  |  |  |
| --- | --- | --- | --- |
| Eil.Nr. | Veikla | Data | Dalyviai |
| 1 | Edukacinė diena „Senoviniai drevinės bitininkystės ir pynimo amatai“ | 10-02 | I-IV klasės  10 mokinių |
| 2 | Projektas „Rudens spalvos ir skoniai“ | 10-26 | I-X klasės  (44 mokiniai) |
| 3 | Naktinis žygis, skirtas sausio 13-ajai. | 01-12 | VI-X klasės  (34 mokiniai) |
| 4 | „Kovo 10- keturiasdešimties paukščių diena.“ (Edukacinė veikla Gamtos mokyklėlėje; paskaita, filmas, inkilų kėlimas) | 03-08 | I-X klasės  (44 mokiniai) |
| 5 | Pasaulinei sveikatos dienai paminėti (viktorina, paskaita, sportinės varžybos, sveiko patiekalo konkursas). | 04-08 | PUG vaikai,i-X kl.mokiniai, mokyklos bendruomenė. |
| 6 | Projektas, skirtas šeimų dienai paminėti. | 05-17 | PUG vaikai,i-X kl.mokiniai, mokyklos bendruomenė. |

12.12. mokymo(-si) virtualiosiose aplinkose prieinamumo, mokymosi išteklių panaudojimo;

12.13. mokymosi sąlygų sudarymo ne tik klasėje, bet ir kitose aplinkose (gamtoje, kultūros įstaigose, įmonėse ir kt.); mokinių įtraukimo į ugdymo proceso įgyvendinimą ir mokymosi aplinkos kūrimą;

12.14. švietimo pagalbos teikimo;

12.15. neformaliojo vaikų švietimo veiklos organizavimo: pasiūlos, galimybės rinktis ir organizavimo būdų; minimalaus grupės dydžio neformaliojo vaikų švietimo veikloms organizuoti;

12.16. mokinio individualaus ugdymo plano sudarymo ir reikalavimų šiam planui numatymo;

12.17. pamokų, skiriamų mokinio ugdymosi poreikiams tenkinti, mokymosi pagalbai

teikti, poreikio ir jų panaudojimo;

12.18. laikinųjų grupių dydžio ir sudarymo principų;

12.19. dalykų mokymo intensyvinimo;

12.20. bendradarbiavimo su mokinių tėvais (globėjais, rūpintojais) tikslų, būdų ir formų.

13. Mokiniams, be privalomojo ugdymo turinio dalykų, numatytų Bendrųjų ugdymo planų 124 punkte, mokykla siūlo pasirinkti pasirenkamųjų dalykų, dalykų modulių, kurių turinį nustato švietimo ir mokslo ministro patvirtintos ir (arba) mokyklos parengtos ir mokyklos vadovo patvirtintos programos. Mokykla, rengdama pasirenkamųjų dalykų, dalykų modulių turinį, vadovaujasi Bendraisiais formaliojo švietimo programų reikalavimais, patvirtintais Lietuvos Respublikos švietimo ir mokslo ministro 2004 m. balandžio 13 d. įsakymu Nr. ISAK-535 „Dėl Bendrųjų formaliojo švietimo programų reikalavimų patvirtinimo“.

14. Mokykla yra nustačiusi ugdymo turinio planavimo principus ir laikotarpius:

14.1. 6-10 klasių mokytojai rengia ilgalaikius (metų) planus**,** pradinių klasių mokytojai naudojasi mokytojų knygose pateiktais planais.

14.2. trumpalaikiuose planuose privalomos grafos: tema ( turinys), uždaviniai, vertinimas, data, integruojamoji programa (jei yra), individualaus darbo su mokiniu plano dalis (jei reikia). Kitas grafas mokytojas pasirenka pats pagal savo poreikį, dalyko specifiką;

14.3. rengdami ilgalaikius planus mokytojai orientuojasi į pradinio ir pagrindinio ugdymo Bendrosiose programose numatytus mokinių pasiekimus, dalykui skiriamų pamokų skaičių bei mokymosi savaičių skaičių;

14.4. mokytojai rengia pasirenkamųjų dalykų ugdymo programas pasirenkamiesiems dalykams ir būreliams. Mokyklos ugdymo turinio planavimo tvarkos aprašas patvirtintas 2011 m. rugpjūčio 31 d. direktoriaus įsakymu Nr. V-66;

14.5. neformaliojo ugdymo programų projektai kitiems mokslo metams parengiami ir siūlomi mokiniams iki birželio 1 d.

**TREČIASIS SKIRSNIS**

**MOKINIO GEROVĖS UŽTIKRINIMAS IR SVEIKATOS UGDYMAS MOKYKLOJE**

15. Mokykla, įgyvendindama pradinio ir pagrindinio ugdymo programas:

15.1. sudaro sąlygas mokiniui mokytis mokinių, mokinių ir mokytojų, kitų mokyklos darbuotojų pagarba vienas kitam grįstoje psichologiškai, dvasiškai ir fiziškai sveikoje ir saugioje aplinkoje, laiku pastebėjusi nedelsdama imasi priemonių sustabdyti patyčių ir smurto apraiškas. Mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia mokyklos Vaiko gerovės komisija, kuri vadovaujasi Mokyklos vaiko gerovės komisijos sudarymo ir darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2017 m. gegužės 2 d. įsakymu Nr. V-319 „Dėl Mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“. Mokykloje įgyvendinamos Smurto prevencijos įgyvendinimo mokyklose rekomendacijos, patvirtintos Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“;

15.2. Mokykla sudaro sąlygos mokiniui mokytis dvasiškai ir fiziškai sveikoje ir saugioje aplinkoje, užtikrina gerą psichologinį klimatą, higienos reikalavimų neviršijantį mokymosi krūvį;

15.3. mokykloje daromos 2 ilgosios pertraukos po 20 minučių, skirtos fiziškai aktyviai veiklai, kryptingiems sveikos gyvensenos renginiams, akcijoms, judrioms pertraukoms organizuoti įvairiose mokyklos erdvėse;

16. Mokykla, įgyvendindama pradinio ir pagrindinio ugdymo programas, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2017 m. kovo 13 d. įsakymu Nr. V-284 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma).

17. Į mokyklos ugdymo turinį integruojama Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – sveikatos programa). Programos atskiros temos integruojamos į dorinio ugdymo, gamtos mokslų turinį, įgyvendinama per neformaliojo švietimo ir klasių vadovų veiklas.

**RENGIMO ŠEIMAI IR LYTIŠKUMO UGDYMO PROGRAMOS INTEGRAVIMAS**

**Į 1-10 KLASIŲ UGDYMO TURINĮ**

1-4 klasės Lentelė Nr.3

|  |  |  |
| --- | --- | --- |
| Rengimo(si) šeimai ir lytiškumo ugdymo(si) sritys | Temos | Dalykai, į kuriuos integruojama programa |
| 1. Šeima | 1. Mano šeima.  2. Mano gimimas, kūdikystė, ankstyvoji vaikystė.  3. Mano ir kitų žmonių jausmai. Žodinė ir nežodinė jausmų išraiška. 4. Mano poreikiai,  norai ir galimybės. Mokėjimas juos išsakyti. Mano ir kitų žmonių poreikių dermė. Pagarba, pakantumas ir tolerancija kitiems. | Dorinis ugdymas  Dorinis ugdymas  Klasės vadovo veikla |
| 2. Lytis, kultūra, visuomenė | 1. Aš – mergaitė, aš – berniukas.  Mano geriausi draugai. Kuo mane praturtina bendravimas su berniukais ir su mergaitėmis.  2. Mergaičių ir berniukų lygiavertiškumas ir lygiateisiškumas. Lyčių skirtumai.  3. Diskriminacija  dėl lyties.  4. Mano įvaizdis. | Pasaulio pažinimas  Dorinis ugdymas  Dorinis ugdymas  Klasės vadovo veikla |
| 3. Lytinė sveikata | 1. Asmens higiena.  2. Lytinis brendimas. Fiziologiniai ir psichiniai pokyčiai. | Pasaulio pažinimas |
| 4. Rizikinga elgsena | 1. Mano gyvenimo būdas.  2.Gebėjimas priimti sprendimus  kasdienėse gyvenimo situacijose, atsirinkti, pasakyti „ne“, atsispirti neigiamai aplinkos įtakai.  3. Gyvenimo perspektyva – sėkmės arba nesėkmės laiptai. Pagalba draugams, turintiems sunkumų. | Dorinis ugdymas  Klasės vadovo veikla |

5-6 klasės

|  |  |  |
| --- | --- | --- |
| Rengimo(si) šeimai ir lytiškumo ugdymo(si) sritys | Temos | Dalykai, į kuriuos integruojama programa |
| 1. Šeima | 1. Šeimos samprata ir funkcija 2. Kaip susirasti draugų 3. Paauglystė-permainų metas   4. Šeimos ir draugų vaidmuo mano gyvenime | Dorinis ugdymas  Dorinis ugdymas  Dorinis ugdymas  Klasės vadovo veikla |
| 2. Lytis, kultūra, visuomenė | 1. Savęs suvokimas  2. Fiziniai, psichiniai ir socialiniai pokyčiai paauglystėje  3. Mano ir kito bendravimų principų dermė | Dorinis ugdymas  Gamta ir žmogus  Dorinis ugdymas |
| 3. Lytinė sveikata | 1. Lytinis brendimas  2. Asmens higiena | Gamta ir žmogus |
| 4. Rizikinga elgsena | 1. Mano gyvenimo būdas  2. Mano apsisprendimai  3. Priklausomybės | Dorinis ugdymas |

7-8 klasės

|  |  |  |
| --- | --- | --- |
| Rengimo(si) šeimai ir lytiškumo ugdymo(si) sritys | Temos | Dalykai, į kuriuos integruojama programa |
| 1. Šeima | 1. Istorinė ir kultūrinė šeimos modelių įvairovė  2. Žmogus-didžiausias stebuklas, vaisiaus raida, gimimas  3. Netektys šeimoje, krizių įveikimas | Dorinis ugdymas  Biologija  Dorinis ugdymas |
| 2. Lytis, kultūra, visuomenė | 1. Skirtingi, bet vienodai vertingi  2. Žiniasklaida-mūsų įvaizdžio kūrėja | Dorinis ugdymas |
| 3.Lytinė sveikata | 1. Ar verta skubėti? | Dorinis ugdymas |
| 4. Rizikinga elgsena | 1. Kaip pasakyti „ne“ ir nesijausti kaltam?  2. Teigiamas savęs vertinimas, savigarba ir ją sąlygojantys veiksmai  3. Neigiamo savęs vertinimo priežastys ir pasekmės | Dorinis ugdymas |

9-10 klasės

|  |  |  |
| --- | --- | --- |
| Rengimo(si) šeimai ir lytiškumo ugdymo(si) sritys | Temos | Dalykai, į kuriuos integruojama programa |
| 1. Šeima | 1. Gyvybė- pati nuostabiausia dovana, kurią gali duoti.Priemonės, kuriomis žmonės bando didinti arba mažinti vaisingumą. Diskusijai apie šių priemonių naudojimo priežastis ir pasekmes.  2. Diskusija apie vaisingumo pažinimo būtinybę sveikatai ir naudą šeimos planavimui, siekiant susilaukti ar nesusilaukti palikuonių. | Dorinis ugdymas  Biologija |
| 2. Lytis, kultūra, visuomenė | 1.Lytiškumo raiška. Pagarba kitos lyties bendraamžiams.  2. Kas labiausiai įtakoja stereotipus? Kritiškas su lytiškumu susijusių stereotipinių įvaizdžių vertintimas. | Dorinis ugdymas |
| 3.Lytinė sveikata | 1. Diskusija apie lytinio potraukio dinamiką, jo priklausomybę nuo hormoninės sistemos veiklos bei išorinių dirgiklių; kaip juos valdyti?  2. Tolerancija skirtingos lytinės orientacijos (heteroseksulaios, homoseksualios, biseksualios) asmenims. Ar atpažįstame savo lytinius impulsus ir suprantame savo lygiavertiškumą? | Dorinis ugdymas  Biologija |

**KETVIRTASIS SKIRSNIS**

**PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

18. Mokykla, siekdama nuosekliai ugdyti mokinių kompetencijas, formalųjį ugdymo turinį susieja su neformaliosiomis praktinėmis veiklomis mokinių pasiekimams gilinti, taiko aktyviuosius mokymo(si) metodus, integruotas veiklas pamokoje:

18.1. pažintinėmis ir kultūrinėmis veiklomis sudaromos galimybės mokiniams lankytis muziejų, bibliotekų organizuojamose programose ir renginiuose;

18.2. skatinančiomis pilietinį įsitraukimą, ugdančiomis gebėjimą priimti sprendimus ir motyvaciją dalyvauti mokyklos ir vietos bendruomenės veiklose;

18.3. socialinėmis veiklomis, padedančiomis mokiniams ugdytis pagarbos, rūpinimosi, pagalbos kitam ir kitokiam vertybines nuostatas.

19. Mokiniui, kuris mokosi:

19.1. pagal pradinio ugdymo programą pažintinė, kultūrinė, meninė, kūrybinė veikla yra privaloma, sudėtinė ugdymo proceso veiklos dalis. Šiai veiklai 1–4 klasėse per mokslo metus skirti 25 pamokas. Organizuojant šią veiklą atsižvelgti į pradinio ugdymo Bendrojoje programoje numatytą turinį ir pasiekimus, mokinių amžių. Veiklą sieti su mokyklos ugdymo tikslai ir su mokinių mokymosi poreikiais. Ši veikla turi būti organizuojama ne tik mokykloje, bet ir kitose aplinkose: muziejuose, bibliotekose, virtualiosiose mokymosi aplinkose, parkuose, artimiausioje gamtinėse aplinkoje. Veiklos organizavimo būdai: ekskursijos, išvykos su praktinėmis užduotimis, sudarant galimybę mokiniams lankytis muziejų, bibliotekų organizuojamose programose, renginiuose ir kt. Mokiniai, dalyvaudami šiose veiklose, turi turėti kūrybines galimybes gilinti savo žinias, tobulinti pažintines kompetencijas ir ugdytis vertybines nuostatas. Ugdymą organizuojant tiek pamoka, tiek kitomis mokymosi organizavimo formomis, gali būti įgyvendinamas ir dalykų programų, ir integruoto ugdymo turinys. Veiklą dalyko ilgalaikiuose planuose planuoja klasės mokytojas (1 priedas);

19.2. pagal pagrindinio ugdymo programas pažintinė, kultūrinė, meninė, kūrybinė, pilietiškumo ugdymo veikla yra privaloma, sudėtinė ugdymo proceso veiklos dalis. Mokykla priėmė sprendimą, kad šiai veiklai per mokslo metus bus skiriama 30 pamokų, atsižvelgiant į pagrindinio ugdymo Bendrosiose programose numatytą turinį ir pasiekimus, mokinių amžių. Ši veikla siejama su mokyklos ugdymo tikslais ir su mokinių mokymosi poreikiais, ji nuosekliai organizuojama per mokslo metus mokykloje ir kitose aplinkose. (1 priedas).

19.3. pagal pagrindinio ugdymo programą 6–10 kl. mokiniams socialinė–pilietinė veikla yra privaloma. Mokykla priėmė sprendimą, kad šiai veiklai skirti 10 pamokų (valandų) per mokslo metus. Mokinys savo socialinės–pilietinės veiklos duomenis kaupia pats pagal mokyklos direktoriaus 2017 m. birželio 26 d. įsakymu Nr. V-31 patvirtintą „Marcinkonių pagrindinės mokyklos socialinės–pilietinės veiklos organizavimo tvarką“. Socialinės–pilietinės veiklos apskaitai pildomas Mokinio socialinės–pilietinės veiklos apskaitos lapas. Šį lapą pildo konkrečią veiklą skyręs mokytojas, bibliotekos darbuotojas, klasės vadovas ir kt.

**SOCIALINĖ-PILIETINĖ VEIKLA**

Lentelė Nr. 4

|  |  |  |  |  |
| --- | --- | --- | --- | --- |
| Eil.Nr. | Veiklos pobūdis | Valandų skaičius | Klasė | Atsakingas asmuo |
| 1 | Dekoracijų ruošimas, mokyklos bendrųjų erdvių, stendų apipavidalinimas. | 1 | 6-10 | Klasių vadovai, renginių organizavimo būrelio vadovė. |
| 2 | Akcija „Darom“ | 4 | 1-4; 6-10 | Klasių vadovai |
| 3 | Pagalba tvarkant mokyklos biblioteką, archyvą | 1 | 6-10 | Bibliotekininkė |
| 4 | Kapinių, parkų, tvarkymas | 2 | 6-10 | Klasių vadovai |
| 5 | Savitvarkos dienos mokykloje. | 2 | 1-4; 6-10 | Klasių vadovai |

19.4. socialinė–pilietinė veikla vertinama mokslo metams pasibaigus „įskaityta“, atlikus ir pateikus duomenis reikiamam valandų skaičiui ar „neįskaityta“;

19.5. klasės vadovas dienyne „Socialinė–pilietinė veikla“ pildo klasės mokinių veiklas, pusmečio ir metų pabaigoje suveda rezultatus ir juos aptaria su ugdytiniais;

19.6. einamaisiais mokslo metais išvykstančiajam iš mokyklos mokiniui įrašomas socialinės – pilietinės veiklos atliktų valandų skaičius.

**PENKTASIS SKYRIUS**

**MOKINIŲ MOKYMOSI KRŪVIO REGULIAVIMAS**

20. Pradinio ugdymo programoje ugdymo procesą organizuojant pamoka nepertraukiamas ugdymo(si) proceso laikas 1–4 kl. numatomas vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2017 m. kovo 13 d. įsakymu Nr. V-284 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai “ patvirtinimo“.

21. Mokiniui, kuris mokosi pagal pagrindinio ugdymo programą, negali būti daugiau kaip 7 pamokos per dieną. Mokiniui mokymosi krūvis per savaitę paskirstytas proporcingai. Tausojant mokinio sveikatą, mokykloje mokinių mokymosi krūviai reguliuojami pagal mokyklos „Mokinių mokymosi krūvių reguliavimo tvarką“. Mokyklos direktorius organizuoja mokyklos veiklą, susijusią su mokinių mokymosi krūvių reguliavimu:

21.1. organizuoja mokytojų bendradarbiavimą sprendžiant mokinių mokymosi motyvacijos ir mokymosi krūvio optimizavimo klausimus;

21.2. vykdo mokinių mokymosi krūvio bei mokiniams skiriamų namų darbų stebėseną ir kontrolę:

21.2.1. namų darbų skyrimą ir kontrolinių užduočių atlikimą klasėje dirbantys mokytojai derina tarpusavyje;

21.2.3. namų darbai neužduodami atostogoms ir nebūtų skiriami dėl įvairių priežasčių neįvykusių pamokų turiniui įgyvendinti;

21.3. užtikrinama, kad mokiniams per dieną nebūtų skiriamas daugiau kaip 1 kontrolinis darbas, apie kontrolinį darbą mokinius būtina informuoti ne vėliau kaip prieš savaitę. Kontroliniai darbai nerašomi po ligos, atostogų, nerekomenduojami po šventinių dienų;

21.4. penktadieniais vedamos tik penkios pamokos.

22. Mokymosi pagalbai skiriama trumpalaikių ar ilgalaikių konsultacijų. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį, o ilgalaikės (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) informuojami apie mokiniui siūlomą suteikti mokymosi pagalbą, apie mokinio daromą pažangą.

23. Mokinys mokyklos vadovo įsakymu gali būti atleidžiamas nuo pamokų tų dalykų, kurių jis yra nacionalinių ar tarptautinių olimpiadų, konkursų per einamuosius mokslo metus nugalėtojas: nuo dailės, muzikos, šokio, kūno kultūros, išimties atvejais – ir nuo kitų dalykų pamokų (ar jų dalies) lankymo, jei jis mokosi neformaliojo vaikų švietimo ir formalųjį švietimą papildančio ugdymo mokyklose pagal atitinkamas formalųjį švietimą papildančio ugdymo programas (ar yra jas baigęs) ar kitas neformaliojo vaikų švietimo programas. Sprendimas priimamas dalyko, nuo kurio pamokų mokinys atleidžiamas, mokytojui susipažinus su formalųjį švietimą papildančio ugdymo ar neformaliojo vaikų švietimo programomis. Šių programų turinys turi derėti su bendrųjų programų turiniu.

24. Mokinys, atleistas nuo atitinkamų menų ar sporto srities dalykų pamokų, jų metu gali užsiimti kita veikla arba mokytis individualiai. Mokykla užtikrina nuo pamokų atleistų mokinių saugumą ir užimtumą. Kai šios pamokos pagal pamokų tvarkaraštį yra pirmosios ar paskutinės, už mokinių saugumą atsako tėvai (globėjai, rūpintojai). Apie tai mokykla informuoja tėvus.

25. Mokykloje susitarta dėl menų ir sporto srities ar kūno kultūros dalykų, konvertavimo į pažymiais pagal dešimtbalę vertinimo sistemą.

**ŠEŠTASIS SKYRIUS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

26. Vertinant mokinių pažangą ir pasiekimus ugdymo procese vadovaujamasi bendrosiomis programomis, Mokinių pažangos ir pasiekimų vertinimo samprata, patvirtinta Lietuvos Respublikos švietimo ir Mokslo ministro 2004 m. vasario 25 d. įsakymu Nr. ISAK-256 (Žin., 2004, Nr. 35-1150) ir 2011 m. rugpjūčio 31d. direktoriaus įsakymu Nr. V-67, patvirtintu Marcinkonių pagrindinės mokyklos mokinių pažangos ir pasiekimų vertinimo tvarkos aprašu“.

27. Mokykloje yra parengtas ir direktoriaus 2011 m. rugpjūčio 31d. įsakymu Nr. V-67 patvirtintas Marcinkonių pagrindinės mokyklos mokinių pažangos ir pasiekimų vertinimo tvarkos aprašu, jis yra paskeltas mokyklos internetinėje svetainėje.

28. naujai į mokyklą atvykusiems mokiniams skiriamas vieno mėnesio trukmės adaptacinis laikotarpis. Šiuo laikotarpiu jie nevertinami, jiems neskiriami kontroliniai darbai.

29. Planuodamas ugdymo turinį mokytojas planuoja ir mokinių pažangos ir pasiekimų vertinimą, jį sieja su mokymo (-si) tikslais atsižvelgdamas į mokinių mokymosi patirtį ir gebėjimus. Vertinimo metodus mokytojai derina tarp savęs, mokslo metų pirmosiomis dienomis juos aptaria su mokiniais ir jų tėvais (globėjais, rūpintojais).

30. Ugdymo procese vyrauja mokytis padedantis vertinimas – formuojamasis vertinimas, kuris rodo, ką konkrečiai mokiniai geba, yra pasiekę ir ką dar turi pasiekti ar tobulinti, mokiniai mokomi vertinti kitus ir patys įsivertinti.

31. Mokinių pasiekimų patikrinimas diagnostikos tikslais mokykloje vykdomas reguliariai, kaip to reikalauja dalyko mokymosi logika ir mokyklos susitarimai: mokiniai atlieka kontrolinius darbus ar kitas apibendrinamąsias užduotis, kurios rodo tam tikro laikotarpio pasiekimus, yra įvertinamos sutartine forma (pažymiais ar kaupiamaisiais balais ir kt.). Atliekant diagnostinį vertinimą atsižvelgiama į formuojamojo vertinimo metu surinktą informaciją. Diagnostinio vertinimo informacija panaudojama analizuojant mokinių pažangą ir poreikius, keliant tolesnius mokymo ir mokymosi tikslus.

32. Dalykų mokymosi pasiekimai pusmečio laikotarpio pabaigoje vertinami pažymiu išskyrus žmogaus saugos ir dorinio ugdymo dalykus. Šie mokomieji dalykai vertinami įrašu „įskaityta“ arba „neįskaityta“. Įrašas „atleista“ įrašomas, jeigu mokinys yra atleistas pagal gydytojo rekomendaciją ir mokyklos vadovo įsakymą, įrašas „neatestuota“, – jeigu mokinio pasiekimai nėra įvertinti.

33. Specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“.

34. Pusmečio pabaigoje mokinio ugdymo pasiekimus / rezultatus apibendrina ir fiksuoja jį ugdęs dalyko mokytojas, atsižvelgiant į atitinkame ugdymo laikotarpyje gautus įvertinimus, susietus su numatytais pasiekimais bendrosiose programose. Vertinimo kriterijai mokinio pasiekimams įvertinti turi būti susieti su bendrosiose programose konkretaus dalyko aprašytais vertinimo aprašais ir žinomi besimokančiajam.

35. Jeigu mokinys:

35.1. neatlieka mokyklos numatytos vertinimo užduoties (kontrolinio darbo ar kt.), jam suteikiama reikiama mokymosi pagalba ir sutariamas laikas per kurį jis turi atsiskaityti Jeigu mokinys ugdymo laikotarpiu per mokyklos numatytą laiką neatsiskaitė ir nepademonstravo pasiekimų, numatytų Pagrindinio ugdymo bendrosiose programose, jo pasiekimai prilyginami žemiausiam 10 balų sistemos įvertinimui „labai blogai“;

35.2. neatliko mokyklos numatytu laiku vertinimo užduočių (kontrolinių darbų ir kt.) dėl svarbių, mokyklos vadovo pateisintų priežasčių (pavyzdžiui, ligos), ugdymo laikotarpio pabaigoje fiksuojamas įrašas „atleista“. Tokiais atvejais mokiniams, sugrįžusiems į ugdymo procesą, turi būti suteikta reikiama mokymosi pagalba.

36. Mokykla Nacionaliniame mokinių pasiekimų patikrinime dalyvauja mokyklos savininko teises ir pareigas įgyvendinančios institucijos (valstybinės mokyklos biudžetinės įstaigos), savivaldybės vykdomosios institucijos (savivaldybės mokyklos – biudžetinės įstaigos), savininko teises ir pareigas įgyvendinančios institucijos (dalyvių susirinkimo) (valstybinės ir savivaldybės mokyklos – viešosios įstaigos), savininko (dalyvių susirinkimo) (kitos mokyklos) arba mokyklos vadovo sprendimu. Mokinio pasiekimų rezultatai neįskaičiuojami į pusmečio) įvertinimą.

37. Mokykla apie mokinio mokymosi pažangą ir pasiekimus mokinių tėvus ir globėjus informuoja:

Klasių vadovai tėvų susirinkimų metu arba individualių pokalbių metu, telefoninių pokalbių metu, siunčiant raštiškus pranešimus, visų dalykų mokytojai atvirų dienų metu arba individualių konsultacijų metu.

38. Mokiniai į aukštesnę klasę keliami vadovaujantis „Nuosekliojo mokymosi pagal Bendrojo ugdymo programų tvarkos aprašą“, patvirtintą Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 (Lietuvos Respublikos švietimo ir mokslo ministro 2017 m. vasario 13 d. įsakymo Nr. V-78 redakcija).

**SEPTINTASOS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS, ĮGYVENDINANT PAGRINDINIO UGDYMO PROGRAMĄ**

39. Mokykla sudaro sąlygas kiekvienam mokiniui mokytis pagal jo galias, siekdama gerinti mokinių mokymosi pasiekimus. Mokinių pasiekimai mokykloje stebimi ir analizuojami, laiku identifikuojami kylantys mokymosi sunkumai. Apie atsiradusius mokymosi sunkumus mokytojas arba klasės vadovas (žodžiu) informuoja mokyklos pagalbos mokiniui specialistus, vaiko gerovės komisiją, mokinio tėvus (globėjus, rūpintojus) (jiems informacija telefonu, registruotas laiškas ir kt.), kartu tariamasi dėl mokymosi pagalbos suteikimo:

40.Už mokymosi pagalbos organizavimą mokykloje paskirta direktoriaus pavaduotoja ugdymui rūpinasi, kad mokymosi pagalba mokiniui būtų suteikiama pagal poreikius ir atsižvelgiant į jo mokymosi galias.

41. Mokykla, siekdama gerinti mokinių mokymosi pasiekimus:

41.1. diegia aukštus mokymosi lūkesčius kiekvienam mokiniui (tarp jų ir žemus pasiekimus turintiems mokiniams), ugdo sąmoningą ir atsakingą požiūrį į mokymąsi;

41.2. ugdo mokinių pasididžiavimo savo mokykla, mokymusi jausmus;

41.3. ugdo atkaklumą mokantis;

41.4. nuolat aptaria mokinių pasiekimų gerinimo klausimus mokyklos bendruomenėje; 41.5. nuolat stebi ugdymosi procesą, laiku nustato, kokios reikia pagalbos ir teikia ją

mokiniams, ypatingai iš šeimų, kuriose nepalanki socialinė, ekonominė ir kultūrinė aplinka, antramečiaujantiems;

41.6. kartu su mokiniu, mokinio tėvais (globėjais, rūpintojais) vaiko gerovės komisija sprendžia mokinių vėlavimo į pamokas ir jų nelankymo priežastis;

41.7. tobulina mokyklos mokinių pasiekimų ir pažangos vertinimo procesus, itin daug dėmesio skirdama grįžtamajam ryšiui, formuojamajam vertinimui pamokoje, diagnostiniam vertinimui; jais grindžia reikiamus sprendimus dėl įvairių mokinių grupių, klasių mokinių pasiekimų dinamikos, mokytojų ir visos mokyklos indėlio į mokinių pažangą;

41.8. sudaro galimybes mokytojams tobulinti profesines žinias, ypatingai dalykines kompetencijas ir gebėjimus, individualizuoti ugdymą, organizuoti ugdymo procesą įvairių gebėjimų ir poreikių mokiniams, berniukams ir mergaitėms. Mokytojai turi turėti galimybę prireikus pasitelkti švietimo pagalbos specialistus ugdymo turiniui planuoti ir laiku koreguoti, atsižvelgiant į mokinių mokymosi pagalbos poreikius;

41.9. skatina mokinius rinktis mokymosi strategijas, padedančias atskleisti kūrybingumą. 42. Mokykla užtikrina ne atsitiktinę, bet sisteminę mokymosi pagalbą, kuri apima: žemų

pasiekimų prevenciją (iš anksto numatant galimus probleminius atvejus ir stengiantis jų išvengti), intervenciją (sprendžiant iškilusias problemas) ir žemų pasiekimų kompensacines priemones (suteikiant tai, ko mokiniai negali gauti namuose ir pan.).

43. Kiekvieno mokinio mokymosi procesas mokykloje nuolat stebimas, siekiant laiku pastebėti mokinius, kurių pasiekimai žemi, ir nustatyti tokių pasiekimų priežastis. Apie atsiradusius mokymosi sunkumus ir galimas jų priežastis informuojami mokyklos švietimo pagalbos specialistai, mokinio tėvai (globėjai, rūpintojai), kartu su jais sprendžiamos žemų mokymosi pasiekimų problemos. Aukščiausius pasiekimus demonstruojantiems mokiniams taip pat siūloma ir suteikiama reikiama mokymosi pagalba.

44. Mokykla mokymosi pagalbą teikia kiekvienam mokiniui, kuriam ji reikalinga. Ypatingai svarbi pagalba suteikiama šiais atvejais: kai mokinys dėl ligos ar kitų priežasčių praleido dalį pamokų; kai kontrolinis darbas ar kitos užduotys įvertinamos nepatenkinamai; kai mokinys gauna kelis iš eilės nepatenkinamus konkretaus dalyko įvertinimus; kai mokinio pasiekimų lygis (vieno ar kelių dalykų) žemesnis, nei numatyta Pagrindinio ugdymo bendrosiose programose, ir mokinys nedaro pažangos; kai per Nacionalinį mokinių pasiekimų patikrinimą mokinys nepasiekia patenkinamo lygmens, kai mokinys demonstruoja aukščiausio lygmens pasiekimus, kitais mokyklos pastebėtais mokymosi pagalbos poreikio atvejais.

45. Mokymosi pagalbos teikimo dažnumas ir intensyvumas priklauso nuo jos reikalingumo mokiniui ir mokančio mokytojo rekomendacijų.

46. Mokykla derina ir veiksmingai taiko mokymosi pagalbos būdus:

46.1. grįžtamąjį ryšį per pamoką; pagal jį nedelsiant turi būti koreguojamas mokinio mokymasis, pritaikant tinkamas mokymo(si) užduotis, metodikas ir kt.;

46.2. trumpalaikes ar ilgalaikes konsultacijas, kurių trukmę rekomenduoja mokantis mokytojas ar nustato mokykla pagal mokymosi pagalbos poreikį;

46.3. pačių mokinių pagalbą kitiems mokiniams;

46.4. savanoriškos pagalbos būdus (tėvų, buvusių mokytojų ir kt.), trišalių pokalbių metodiką (mokinys – tėvai – mokytojas);

47. Teikiant mokymosi pagalbą, gali būti sudaromos mokinių, kuriems reikia panašaus pobūdžio pagalbos, grupės. Šios grupės gali būti sudaromos ir iš gretimų klasių mokinių. Išskirtiniais atvejais mokymosi pagalba gali būti skiriama ir individualiai. Mokymosi pagalbai teikti, skiriant konsultacijas ar didesnį pamokų skaičių dalykui mokytis, panaudojamos pamokos, skirtos mokymosi pagalbai ir ugdymo poreikiams tenkinti. Šios pamokos gali būti panaudojamos ir teikiant pagalbą mokinių namų darbų užduotims atlikti. Mokymosi pagalbos veiksmingumas analizuojamas ir kompleksiškai vertinamas pagal individualią mokinių pažangą ir pasiekimų dinamiką.

**AŠTUNTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS MOKYKLOJE**

48. Neformalusis vaikų švietimas įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2012 m. kovo 29 d. įsakymu Nr. V-554:

48.1. mokytojai, vykdantys neformalųjį švietimą mokykloje, rengia neformaliojo švietimo programas. Neformaliojo švietimo veikla įrašoma į neformaliojo švietimo tvarkaraštį;

48.2. neformaliojo švietimo veiklos tikslas – ugdyti kompetencijas, teikiančias galimybių asmeniui tapti aktyviu visuomenės nariu, sėkmingai veikti visuomenėje, padėti tenkinti pažinimo ir saviraiškos poreikius;

48.3. neformaliojo švietimo uždaviniai:

48.3.1. plėtoti vaikų kompetencijas per įvairias saviraiškos priemones;

48.3.2. ugdyti pagarbą žmogaus teisėms, orumą, pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdų įvairovę;

49. Direktorius, siekdamas išsiaiškinti kitų mokslo metų mokinių neformaliojo švietimo poreikius, kiekvienų mokslo metų pabaigoje (gegužės–birželio mėn.) atlieka mokinių apklausą. Atsižvelgęs į mokinių pageidavimus ir mokytojų parengtas neformaliojo švietimo programas, mokiniams pristato kitais mokslo metais mokykloje organizuojamą neformalųjį švietimą.

50. Neformaliojo švietimo programas mokiniai renkasi laisvai, jos neprivalomos.

**DEVINTASIS SKIRSNIS**

**UGDYMO TURINIO INTEGRAVIMAS**

51. Mokykla, išanalizavusi numatomų integruoti programų tikslus, turinį ir ryšį su Bendrųjų programų tikslais ir turiniu, atsižvelgdama į mokyklos tikslus ir kontekstą, mokinių poreikius ir bendruomenės susitarimus, programas įgyvendina mokytojams integruojant kai kurias kelių dalykų temas ar problemas:

52. Mokykla, išanalizavusi numatomų integruoti programų tikslus, turinį ir ryšį su Bendrųjų programų tikslais ir turiniu, atsižvelgdama į mokyklos tikslus ir kontekstą, mokinių poreikius ir bendruomenės susitarimus, priėmė sprendimus dėl šių programų integravimo, organizavimo modelių ir dėl programų įgyvendinimo formų:

52.1. integruotoje pamokoje siekiama dalykų Bendrosiose programose numatytų rezultatų;

52.2. analizuojama, kaip ugdymo procese įgyvendinamas ugdymo turinio integravimas, kaip mokiniams sekasi pasiekti dalykų Bendrosiose programose numatytų rezultatų, ir priima sprendimus dėl tolesnio turinio integravimo tikslingumo;

52.3. jei integruotoje pamokoje dirba du mokytojai, integruojamų dalykų pamokų turinys dienyne įrašomas tų dalykų apskaitai skirtuose puslapiuose.

53. Pradinio ugdymo programoje integruojamųjų, prevencinių ir kitų ugdymo programų įgyvendinimas. Į pradinio ugdymo Bendrosios programos ugdymo dalykų programų turinį integruojama:

53.1. bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

53.2. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159, ir Sveikatos ir lytiškumo ugdymo bei rengimo šeimai bendroji programa ugdymo programa integruojama į lietuvių kalbą, pasaulio pažinimą, kūno kultūrą, dailę ir technologijas, dorinį ugdymą;

53.3. 1–4 klasėse pradinio ugdymo programos mokiniams bus sudarytos sąlygos kiekvienam mokiniui dalyvauti nuoseklioje ir ilgalaikėje prevencinėje programoje, kuri apimtų smurto, patyčių, alkoholio, tabako, taip pat kitų psichiką veikiančių medžiagų vartojimo prevenciją, skatintų sveiką gyvenseną, įgyvendinant Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“, prevencinė programa integruojama į klasės veiklą;

53.4. Etninės kultūros programa, Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ integruojama į lietuvių kalbos, dorinio ugdymo, pasaulio pažinimo, dailės ir technologijų, muzikos programas;

53.5. pradinio ugdymo programoje informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų;

53.6. mokytojas, rašydamas ilgalaikį planą, įrašo integruojamų Sveikatos ugdymo ir lytiškumo ugdymo bei rengimo šeimai, Žmogaus saugos, Ugdymo karjerai, Etnokultūros ugdymo, informacinių komunikacinių technologijų ugdymo, prevencinių ir kitų programų turinį;

53.7. 6–10 klasėse į gamtos ir socialinių mokslų, dorinio ugdymo, pilietiškumo, matematikos ir informacinių technologijų, lietuvių kalbos ir literatūros, užsienio kalbų, menų, kūno kultūros pamokas, neformaliojo švietimo bei klasių vadovų veiklą integruojamos šios programos:

53.7.1. „Smurto ir patyčių prevencijos programa, sukurta remiantis „Smurto prevencijos įgyvendinimo mokyklose rekomendacijomis“, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190, integruojama į klasės vadovo, chemijos, biologijos, dorinio ugdymo pamokas;

53.7.2. Etninė kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651, integruojama į dorinio ugdymo, lietuvių kalbos ir literatūros, istorijos, gamtos mokslų, meninio ugdymo, technologijų ir kūno kultūros pamokas;

53.7.3. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941, įgyvendinama derinant integracinius dalykų ryšius formaliajame ir neformaliajame švietime. Bendradarbiaujama su pagalbos mokiniui specialistais, įtraukiant mokyklos visuomenės sveikatos priežiūros specialistą, gamtamokslių dalykų mokytojus, klasių vadovus ir atitinkamų sričių sveikatos priežiūros įstaigų specialistus į sveikatinimo, lytiškumo ugdymo ir rengimo šeimai veiklas;

53.7.4. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72, įgyvendinama integruojant ją į mokyklos neformaliojo švietimo ir klasės vadovo veiklas;

53.8. informacines technologijas taikyti įvairių dalykų pamokose, atsižvelgus į jų specifiką, mokinių amžių;

53.9. lietuvių kalbos elementus (rašybos, skyrybos, terminų vartojimo, rišlaus pasakojimo ir kt.) taikyti visų dalykų pamokose ir popamokinėje veikloje;

**DEŠIMTASIS SKIRSNIS**

**DALYKŲ MOKYMO INTENSYVINIMAS**

54. 7 ir 8 klasėse žmogaus saugos ir informacinių technologijų kursai išeinami dėstant pusmečiais.

55. Sprendimai dėl dalykų intensyvinimo pagal pagrindinio ugdymo programą priimti, derinant mokyklos ir mokinių mokymosi poreikius.

56. Dalyko mokymo intensyvinimo metu neviršijamas maksimalus mokiniui privalomų pamokų skaičius per savaitę.

**VIENUOLIKTASIS SKIRSNIS**

**UGDYMO DIFERENCIJAVIMAS**

57. Ugdymo diferencijavimas – tai yra ugdymo tikslų, uždavinių, mokymo ir mokymosi turinio, metodų, mokymo(si) priemonių, mokymosi aplinkos, vertinimo pritaikymas mokinių skirtybėms. Jo tikslas – sudaryti sąlygas kiekvienam mokiniui sėkmingiau mokytis.

57.1. Diferencijuotu ugdymu atsižvelgiama į mokinių poreikius pritaikant mokiniui mokymosi uždavinius ir užduotis, ugdymo turinį, metodus, mokymo(si) priemones, tempą ir skiriamą laiką.

57.2. Mokykla yra susitarusi dėl pamokų, skiriamų mokinių ugdymo poreikiams tenkinti, naudojimo, kurios prisidėtų prie mokinių nuoseklaus kompetencijų ugdymo.

58. Atsižvelgiant į mokinių mokymosi motyvaciją ir ugdymo turinio pasirinkimą, individualią pažangą ir sąmoningai keliamus mokymosi tikslus, mokykloje diferencijavimas taikomas:

58.1. mokiniui individualiai. Pamokose pritaikoma mokymosi užduotys, priemonės, tempas ir ugdomoji aplinka;

58.2. mokiniai, turintys specialiųjų poreikių, mokomi pagal bendrąsias, pritaikytas ar individualizuotas programas;

58.3. gabiems mokiniams skiriamos sudėtingesnės užduotys, jų gebėjimai panaudojami kitų mokinių konsultavimui.

**DVYLIKTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

59. Tėvų (globėjų, rūpintojų) ir mokyklos bendradarbiavimo tikslas – prasmingas bendravimas mokinių, jų tėvų (globėjų, rūpintojų) ir mokytojų, siekiant aukštesnės ugdymo kokybės, kiekvieno mokinio pažangos, visapusiškos asmenybės ugdymo, skatinant nuoseklų ir veiksmingą tėvų dalyvavimą mokyklos veikloje, padedant kiekvienai šeimai įveikti mokinio ugdymo(si) ir socializacijos sunkumus. Mokyklos ir mokinių tėvų (globėjų, rūpintojų) bendradarbiavimo formos, numatant mokinių tėvų (globėjų, rūpintojų) galimybes kartu su mokytojais ir mokiniais dalyvauti planuojant, įgyvendinant ugdymo procesą ir priimant sprendimus:

59.1. mokyklos internetinis puslapis:

59.1.1. skelbiami mokyklos dokumentai;

59.1.2. pateikiama informacija (apie organizuojamus renginius, vykdomus projektus, mokinių pasiekimus olimpiadose, konkursuose, varžybose, mokytojų ir specialistų teikiamas konsultacijas, neformaliojo švietimo užsiėmimus, kitas aktualijas);

59.2. visuotiniai susirinkimai organizuojami 3 kartus per metus. Mokyklos administracija ir pagalbos mokiniui specialistai tėvus (globėjus, rūpintojus) supažindina su mokyklos tikslais ir uždaviniais, vidaus tvarkos taisyklėmis, aptaria kitus aktualius klausimus;

59.3. klasės tėvų (globėjų, rūpintojų) susirinkimai per mokslo metus organizuojami 3 kartus. Per susirinkimus aptariami klasės tikslai ir uždaviniai, renginiai, mokinių mokymosi pasiekimai, Mokinio elgesio taisyklių laikymasis, pamokų ir neformaliojo švietimo užsiėmimų lankomumas, sveikos gyvensenos, savanorystės, savivaldos ir kt. klausimai. Užtikrinama, kad mokinių tėvai (globėjai, rūpintojai) keistųsi abipusiai reikalinga informacija, aktyviai dalyvautų mokyklos gyvenime ir pan. Reikalui esant, į susirinkimus kviečiami mokyklos administracijos atstovai, dalykų mokytojai ir kiti pagalbos mokiniui specialistai;

59.4. klasės vadovo ir tėvų (globėjų, rūpintojų) bendravimas internetiniu ryšiu (elektroninis paštas) ir telefonu;

59.5. individualūs pokalbiai (organizuojami tėvų (globėjų, rūpintojų) klasės vadovo, mokyklos specialistų ar mokyklos administracijos iniciatyva);

59.6. vaiko gerovės komisijos veikla: individualūs pokalbiai, posėdžiai, šeimų lankymas;

59.7. mokyklos ir tėvų (globėjų, rūpintojų) įsipareigojimai numatyti Vaikų pagal pradinio/ pagrindinio ugdymo programą priėmimo į mokyklą sutartyse.

**TRYLIKTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

60. Mokykloje dėl mažo mokinių skaičiaus yra jungiamos:

60.1. 1,2,4 ir 7,8 klasės.

60.2. 1,2,4 klasei skirta 28 pamokos ir 2 val. neformaliam ugdymui.

60.3. 7,8 jungtinei klasei skirta 36 pamokos ir 2 val. neformaliam ugdymui

61. Mokykla planuodama mokyklos ugdymo turinio įgyvendinimą, numato kurių dalykų pamokas jungtinėje klasėje organizuos visiems klasės mokiniams vienu metu, o kuriais atvejais atskirai.

**KETURIOLIKTASIS SKIRSNIS**

**MOKINIŲ MOKYMAS NAMIE**

62. Mokinių mokymasis namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 (Žin., 2012, Nr. 114-5788), ir Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu.

63. Mokiniui, mokomam namie, mokykla, suderinusi su mokinio tėvais (globėjais, rūpintojais) ir atsižvelgusi į gydytojo konsultacinės komisijos rekomendacijas, parengia individualų ugdymo planą.

64. Namie mokomam mokiniui savarankišku mokymo proceso organizavimo būdu 5–6 klasėse skiriama 12 savaitinių pamokų, 7–8 klasėse – 13, 9–10 klasėse – 15.

65. Dalį pamokų gydytojų konsultacinės komisijos leidimu mokinys gali lankyti mokykloje.

66. Suderinus su mokinio tėvais (globėjais, rūpintojais), mokyklos vadovo įsakymu mokinys gali nesimokyti menų, dailės, muzikos, technologijų ir kūno kultūros. Dienyne ir mokinio individualiame ugdymo plane prie mokinio nesimokomų dalykų įrašoma „atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą. Mokyklos sprendimu mokiniui, besimokančiam namuose, gali būti skiriama iki 2 papildomų pamokų per savaitę. Šias pamokas siūloma panaudoti mokyklos nuožiūra mokinio pasiekimams gerinti.

**II SKYRIUS**

**PIRMASIS SKIRSNIS**

**PRADINIO IR PAGRINDINIO UGDYMO PROGRAMŲ VYKDYMO BENDROSIOS NUOSTATOS**

67. Mokykla, vykdydama pradinio ir pagrindinio ugdymo programas, vadovaujasi: Pradinio ir Pagrindinio ugdymo bendrosiomis programomis, Mokymosi formų ir mokymo organizavimo tvarkos aprašu, ugdymo programų aprašu ir kitais teisės aktais, reglamentuojančiais pradinio ir pagrindinio ugdymo programų vykdymą.

68. Mokykla nustato ir skiria 1 mėnesio adaptacinį laikotarpį naujai atvykusiems mokiniams. Per adaptacinį laikotarpį mokinių pažangos ir pasiekimai pažymiais nevertinami.

69. Mokykla, formuodama ir įgyvendindama mokyklos ugdymo turinį, užtikrina pagrindinio ugdymo bendrosioms programoms įgyvendinti minimalų skiriamų pamokų skaičių per savaitę, nustatytą Bendrųjų ugdymo planų 124 punkte.

70. Mokyklos ugdymo plano projektas derinamas su Mokyklos taryba, taip pat su Varėnos rajono savivaldybės administracijos įgaliotu asmeniu.

**ANTRASIS SKIKRSNIS**

**PRADINIO UGDYMO SRIČIŲ MOKYMO ORGANIZAVIMAS**

71. Pradinio ugdymo(si) valandų skaičių klasei per savaitę sudaro: minimalus pamokų skaičius mokiniui, valandos, skiriamos mokinių ugdymo(si) poreikiams tenkinti, neformaliojo švietimo valandų skaičius. Privalomų pamokų skaičių sudaro minimalus pamokų skaičius mokiniui.

72. Ugdymo procesas gali būti organizuojamas ne tik mokykloje, bet ir už jos ribų.

73. Ugdymo procesas gali būti organizuojamas pamoka ir kitais būdais:

73.1. ugdymo procesą organizuojant pamoka, ugdymo(si) laikas – 35 min. Pirmai klasei ir 45 min. 3-4 klasėms;

73.2. ugdymo procesą organizuojant ne pamoka, o kitaip (pvz.: projekto, didaktinio žaidimo, kūrybinio darbo ar kt.).

74.Valandos, skirtos mokinių ugdymo(si) poreikiams tenkinti, gali būti naudojamos:

74.1 individualioms ir grupinėms konsultacijoms;

74.2. mokiniams, turintiems mokymosi sunkumų dėl įvairių priežasčių;

74.3. gabiųjų mokinių ugdymui;

74.4. valandos, skirtos mokinių ugdymo(si) poreikiams tenkinti, skiriamos direktoriaus įsakymu esant reikalui ir turint finansines galimybes.

**75. Dorinis ugdymas**:

75.1 tėvų pasirinkimu pradinio ugdymo programos mokiniai mokosi katalikų tikybos ar etikos.

**76. Užsienio kalbos:**

76.1.tėvų pasirinkimu iš dviejų siūlomų užsienio kalbų antros klasės mokiniai mokosi anglų kalbos, trečios ir ketvirtos klasės mokiniai tęsia anglų kalbos mokymąsi;

76.2. užsienio kalbai mokyti skiriama po 2 pamokas per savaitę.

**77. Kūno kultūra**:

77.1.specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas.

**78. Dailės ir technologijų ugdymas**:

78.1. technologiniam ugdymui skiriama ne mažiau kaip 1/3 dalykui „Dailė ir technologijos“ skiriamo laiko, nurodyto Bendrojo ugdymo plano 20.1 punkte;

78.2. į dalyko bendrosios programos ugdymo dalykų turinį integruojama:

79. Į ugdymo dalykų programų turinį integruojama:

79.1. bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymo Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (11 priedas Smurto ir patyčių prevencijos programos „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

79.2. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, ir Sveikatos ugdymo bendroji programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 „Dėl Sveikatos ugdymo bendrosios programos patvirtinimo“.

**PAGRINDINIO UGDYMO SRIČIŲ MOKYMO ORGANIZAVIMAS**

80. Mokykla, įgyvendinanti pagrindinio ugdymo programos pirmąją dalį, užtikrina kalbėjimo, skaitymo, rašymo ir skaičiavimo gebėjimų ugdymą per visų dalykų pamokas:

80.1. priimti bendri kalbėjimo, skaitymo, rašymo ir skaičiavimo gebėjimų ugdymo reikalavimai mokykloje

80.2. visų dalykų mokytojai papildomas užduotis naudoja skaitymo, kalbėjimo, skaičiavimo gebėjimams ugdyti; atkreipia mokinių dėmesį į kalbinės raiškos logiškumą, teiginių argumentavimą, nuoseklumą;

81. Pagrindinio ugdymo programą sudaro šios ugdymo sritys: dorinis ugdymas (etika ir tikyba), kalbos (lietuvių gimtoji kalba, užsienio kalbos (anglų k., rusų k.,.)), matematika, gamtamokslinis ugdymas (biologija, chemija, fizika), socialinis ugdymas (istorija, geografija, pilietiškumo ugdymas, ekonomika,), meninis ugdymas (dailė, muzika), informacinės technologijos, technologijos, kūno kultūra, bendrųjų kompetencijų ir gyvenimo įgūdžių ugdymas.

82.Dorinis ugdymas. Dorinio ugdymo dalyką (katalikų tikybos ar etikos dalyką) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi vieną dorinio ugdymo dalyką.

83. **Lietuvių** **kalba ir literatūra.**

83.1. Mokykla, formuodama ugdymo turinį, integruoja į 9 klasėje lietuvių kalbos pamokas pilietiškumo pagrindų mokymą, laisvės kovų istorijai skiriant ne mažiau kaip 3 pamokas.

**84. Užsienio kalbos:**

84.1. Anglų kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos.

84.2. Antrosios užsienio kalbos pradedama mokyti nuo 6 klasės. Tėvai (globėjai, rūpintojai) mokiniui iki 14 metų renka, o mokinys nuo 14 iki 16 metų tėvų (globėjų, rūpintojų) pritarimu pats renkasi antrąją užsienio kalbą: rusų, prancūzų kalbas. Mokykla sudaro galimybę rinktis antrąją užsienio kalbą iš ne mažiau nei dviejų užsienio kalbų (neįskaitant mokinių pirmosios užsienio kalbos) ir sąlygas mokytis pasirinktos kalbos.

84.3. Pagrindinio ugdymo programoje užtikrinamas pradėtų mokytis užsienio kalbų mokymosi tęstinumas. Keisti užsienio kalbą nebaigus pagrindinio ugdymo programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta tos kalbos Bendrojoje programoje, arba jei mokinys yra atvykęs iš kitos Lietuvos ar užsienio mokyklos ir šiuo metu lankoma mokykla dėl objektyvių priežasčių negali sudaryti mokiniui galimybės tęsti mokytis pradėtą kalbą. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus:

84.3.1. vienerius mokslo metus jam skiriama ne mažiau nei viena papildoma užsienio kalbos pamoka per savaitę;

84.3.2. jei mokinys yra atvykęs iš kitos Lietuvos ar užsienio mokyklos ir mokykla dėl objektyvių priežasčių negali sudaryti mokiniui galimybės tęsti jo pradėtos kalbos mokymosi ir yra gavusi tėvų (globėjų, rūpintojų) pritarimą raštu. Mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus:

85. **Matematika.** Organizuojant matematikos mokymąsi:

85.1. Mokinių matematikos mokymosi motyvacijai skatinti naudojamasi Nacionalinio egzaminų centro parengtomis matematinio raštingumo užduotimis.

85.2. Stebimi mokinių matematikos pasiekimai ir, remiantis duomenimis (pavyzdžiui, standartizuotų testų rezultatais), numatoma pagalbą mokiniams (užduotis ir metodus spragoms įveikti), kurių mokymosi pasiekimai žemi.

85.3. Ugdant gabius matematikai vaikus naudojamasi nacionalinių olimpiadų, konkurso „Kengūra“ užduotimis (ir sprendimų rekomendacijomis) ir kitais šaltiniais.

85.4. Naudojamasi informacinėmis komunikacinėmis technologijomis, skaitmeninėmis mokomosiomis priemonėmis (nurodoma ilgalaikiuose teminiuose planuose).

86**. Informacinės technologijos:**

86.1. 9-10 klasių informacinių technologijų kursą sudaro privalomoji dalis ir vienas iš pasirenkamųjų modulių: programavimo pradmenys, tinklalapių kūrimo pradmenys. Mokykla siūlo rinktis ne mažiau kaip du modulius. Modulį renkasi mokinys.

87**. Gamtamokslinis ugdymas:**

87.1. Gamtos mokslų mokymasis grindžiamas realiais arba virtualiais gamtamoksliniais Gamtos reiškinių, procesų, objektų tyrimais, skiriant dėmesį dinamiškos tikrovės problemoms atpažinti ir spręsti, pirmiausia – lokaliu, vietos aplinkos ir bendruomenės lygmeniu, o įgijus patirties – Lietuvos ir globaliu lygmeniu. Gamtamoksliniai tyrimai atliekami stebint, analizuojant, eksperimentuojant, modeliuojant ar vykdant kitas praktines veiklas. Skatinamas mokinių bendradarbiavimas ir (ar) komandinis darbas.

88. **Socialinis ugdymas:**

88.1. Mokymasis per socialinių mokslų pamokas grindžiamas tiriamojo pobūdžio metodais, diskusijomis, mokymusi bendradarbiaujant, savarankiškai atliekamu darbu ir panaudojant informacines komunikacines technologijas.

88.2. Siekiant gerinti gimtojo krašto ir Lietuvos valstybės pažinimą, atsižvelgiant į esamas galimybes istorijos ir geografijos mokymą jis organizuojamas netradicinėse aplinkose (pavyzdžiui, saugomų teritorijų lankytojų centruose, muziejuose).

88.4. 9 klasėje laisvės kovų istorijai mokyti skirta 6 pamokos, integruojant temas į istorijos ir pilietiškumo pagrindų pamokas. Integracija nurodyta ilgalaikiuose teminiuose planuose.

89. **Technologijos:**

89.1. Mokiniai, besimokantys pagal pagrindinio ugdymo programos pirmąją dalį (5–8 klasėse), kiekvienoje klasėje mokomi proporcingai paskirstant laiką tarp: mitybos, tekstilės, konstrukcinių medžiagų ir elektronikos technologijų programų.

89.2. Mokinius, besimokančius pagal pagrindinio ugdymo programos antrąją dalį, pradedama mokyti technologijų dalyko pagal privalomą 17 valandų integruoto technologijų kurso programą, po kurios mokiniai renkasi vieną technologijos programą. Mokiniai gali keisti pasirinktas technologijų programas I pusmečio pradžioje prieš prasidedant naujai programai.

90**. Kūno kultūra:**

90.1. Kūno kultūrai skiriant 2 valandas per savaitę, sudaromos sąlygos visiems mokiniams papildomai rinktis jų pomėgius atitinkančias aktyvaus judėjimo pratybas (pvz.: krepšinio, „Drąsūs, stiprūs, vikrūs“, šokį) per neformaliojo vaikų švietimo veiklą mokykloje ar kitoje neformaliojo vaikų švietimo įstaigoje.

90.2. Organizuojant kūno kultūros pamokas sporto salėje ir aikštyne atsižvelgiama į Higienos normos reikalavimus.

93.3. Specialiosios medicininės fizinio pajėgumo grupės mokiniams sudaromos fizinio aktyvumo rinkimosi galimybes. Mokiniai gali rinktis vieną iš siūlomų fizinio aktyvumo formų:

93.3.1. mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgus į savijautą;

93.3.2. parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

93.4. Mokykla mokiniams, atleistiems nuo kūno kultūros pamokų dėl sveikatos ir laikinai dėl ligos, siūlo kitą veiklą (pvz.: stalo žaidimus, šaškes, šachmatus.

94. Žmogaus sauga:

94.1. Žmogaus saugos ugdymas pagrindinio ugdymo programoje organizuojamas vadovaujantis Žmogaus saugos bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159.

95. Ugdymas karjerai. Mokykla, organizuodama ugdymą karjerai, vadovaujasi Profesinio orientavimo vykdymo tvarkos aprašu, patvirtintu Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. liepos 4 d. įsakymu Nr. V-1090/A1-314.

96. Prevencinių programų įgyvendinimas. Į ugdymo procesą integruojama Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494.

97. Dalykai ir jiems skiriamų pamokų skaičius per savaitę pradinio ugdymo programai įgyvendinti.

Lentelė Nr. 5

|  |  |  |  |  |  |  |  |
| --- | --- | --- | --- | --- | --- | --- | --- |
| Dalykas | Dalyko savaitinių pamokų skaičius | | | | | | |
|  | 1 klasė | 2 klasė | 4 klasė | 1,4  klasės | 1,2 klasės | 2,4  klasės | 1,2,4  klasės |
| Dorinis ugdymas |  |  |  |  |  |  | 1 |
| Lietuvių kalba | 1 |  |  | 1 | 1 | 1 | 5 |
| Pasaulio pažinimas |  |  |  |  |  |  | 2 |
| Anglų kalba |  |  |  |  |  | 2 |  |
| Matematika | 1 | 2 | 1 |  |  |  | 3 |
| Dailė ir technologijos |  |  |  |  |  |  | 2 |
| Muzika |  |  |  |  |  |  | 2 |
| Kūno kultūra |  |  |  |  |  |  | 3 |
| Valandos, skirtos mokinių ugdymo (si) poreikiams tenkinti |  |  |  |  |  |  | 5\* |
| Pamokų skaičius | **2** | **2** | **1** | **1** | **1** | **3** | **18** |
| Neformalus ugdymas |  |  |  |  |  |  | **2** |

\* laikinai nenaudojamos valandos

**80.1.Neformalus ugdymas**

Lentelė Nr. 6

|  |  |  |
| --- | --- | --- |
| Eil.  Nr. | Būrelio pavadinimas | Skirta val. |
| 1. | Kompiuteris – mano draugas 1-4 kl. | 1 |
| 2. | Judrieji žaidimai 1-4 kl. | 1 |

81. Dalykai ir jiems skiriamų pamokų skaičius per savaitę pagrindinio ugdymo programai įgyvendinti.

Lentelė Nr. 7

|  |  |  |  |  |  |  |
| --- | --- | --- | --- | --- | --- | --- |
| Dalykai | 6 | 7 | 8 | 7-8 | 9 | 10 |
| Dorinis ugd. ( etika) | 1 |  |  | 1 | 1 | 1 |
| Lietuvių kalba | 5 | 1 | 1 | 4 | 4 | 5 |
| I-oji užsienio kalba (anglų) | 3 | 1 | 1 | 2 | 3 | 3 |
| II-oji užsienio kalba (rusų) | 2 |  |  | 2 | 2 | 2 |
| Matematika | 4 | 1 | 1 | 3 | 4 | 4 |
| Gamta ir žmogus | 2 |  |  |  |  |  |
| Biologija |  | 1 |  | 1 | 1 | 1 |
| Fizika |  |  | 1 | 1 | 2 | 2 |
| Chemija |  |  | 2 |  | 2 | 2 |
| Informacinės technologijos | 1 |  |  | 0,5 | 1 | 1 |
| Istorija | 2 |  |  | 2 | 2 | 2 |
| Pilietiškumo pagrindai |  |  |  |  | 1 | 1 |
| Geografija | 2 |  |  | 2 | 2 | 1 |
| Ekonomika ir verslumas |  |  |  |  |  | 1 |
| Dailė | 1 |  |  | 1 | 1 | 1 |
| Muzika | 1 |  |  | 1 | 1 | 1 |
| Technologijos | 2 | 1 |  | 1 | 1,5 | 1 |
| Kūno kultūra | 2 |  |  | 2 | 2 | 2 |
| Žmogaus sauga |  |  |  | 0,5 | 0,5 |  |
| **Minimalus privalomų pamokų sk.** | 28 | 5 | 6 | 24 | 31 | 31 |
| Valandos, skirtos mokinių ugdymo (si) poreikiams tenkinti |  |  |  |  |  | 13\* |
| **Neformaliojo švietimo val.** | **2** |  |  | **2** | **2** | **3** |

\* laikinai nenaudojamos valandos

**Neformalus ugdymas**

Lentelė Nr.8

|  |  |  |
| --- | --- | --- |
| Eil.  Nr. | Būrelio pavadinimas | Skirta val. |
| 1. | Sporto 6-10 kl. | 1 |
| 5. | Šaulių 6-10 kl. | 2 |
| 6. | Renginių organizatorių 6-10 kl. | 2 |
| 7. | Darbščiųjų rankų 6-10 kl. | 1 |

SUDERINTA SUDERINTA

Mokyklos tarybos Varėnos rajono savivaldybės administracijos

2018-08- 31 posėdyje švietimo skyriaus vedėja

protokolo Nr. 4 Stasė Bingelienė